
CLIMPACT – Φόρουμ Διαλόγου «Κλιματική Αλλαγή και Τουρισμός»
Μυτιλήνη, Παρασκευή 3 Οκτωβρίου 2025

Το Εθνικό Δίκτυο για την Κλιματική Αλλαγή – CLIMPACT, σε συνεργασία με το Τμήμα Ωκεανογραφίας & Θαλασσίων Βιοεπιστημών του Πανεπιστημίου Αιγαίου, διοργανώνει το 7ο Φόρουμ Διαλόγου με θέμα «Κλιματική Αλλαγή και Τουρισμός», την Παρασκευή 3 Οκτωβρίου 2025, στη Μυτιλήνη (Αίθουσα Γ΄ – Υπόγειο Κτηρίου Γεωγραφίας, Λόφος Πανεπιστημίου). Η εκδήλωση θα ξεκινήσει στις 9:30 π.μ.
Το Φόρουμ συνδιοργανώνεται με τη συνεργασία πλήθους επιστημονικών οργανισμών, εκπαιδευτικών ιδρυμάτων και ερευνητικών φορέων. Στόχος είναι η ενημέρωση και η ευαισθητοποίηση κυβερνήσεων, φορέων και πολιτών γύρω από τις επιπτώσεις της κλιματικής αλλαγής, με έμφαση στη σύνθετη σχέση της με τον τουρισμό.
Κεντρικός άξονας της εκδήλωσης αποτελεί η ανάλυση των αρνητικών συνεπειών του τουρισμού – και ιδιαίτερα του υπερτουρισμού – στα οικοσυστήματα του Αιγαίου και του Ιονίου, στις νησιωτικές και παράκτιες περιοχές. Θα εξεταστούν οι προκλήσεις που δημιουργεί το δίπολο «Κλιματική Αλλαγή – Τουρισμός» και η ανάγκη για μετάβαση των τουριστικών επιχειρήσεων σε πιο βιώσιμες, φιλικές προς το περιβάλλον πρακτικές και μορφές ενέργειας.
Πρόγραμμα Ομιλιών
10:30 π.μ. – Εναρκτήριοι χαιρετισμοί από εκπροσώπους Πολιτικής Ηγεσίας και Διοργανωτών.
Συντονιστής: Καθηγητής Εμμανουήλ Πλειώνης (Αριστοτέλειο Πανεπιστήμιο Θεσσαλονίκης, πρώην Πρόεδρος ΕΑΑ).
Νίκος Μιχαλόπουλος, Καθηγητής – Επιστημονικός Υπεύθυνος CLIMPACT.
Σταυρός Σολωμός, Δρ., Κύριος Ερευνητής, Ακαδημία Αθηνών – Η Κλιματική Αλλαγή στην Ανατολική Μεσόγειο και οι επιπτώσεις στον τουρισμό.
Αντώνης Βελεγράκης, Καθηγητής ΤΩΘΒΕ Πανεπιστημίου Αιγαίου – Παράκτιος τουρισμός και κλιματική αλλαγή: μια διττή απειλή.
Σεβαστιανός Μοιρασγεντής, Δρ., Διευθυντής Ερευνών ΕΑΑ – Απανθρακοποίηση τουριστικών επιχειρήσεων: προκλήσεις και προοπτικές.
Αναστάσιος Ι. Στάμου, Ομότιμος Καθηγητής, Σχολή Μηχανικών ΕΜΠ – Μεθοδολογία προσαρμογής παράκτιων ξενοδοχειακών υποδομών στην κλιματική αλλαγή.
Στρογγυλή Τράπεζα
Μετά τις εισηγήσεις, θα ακολουθήσει στρογγυλή τράπεζα με τη συμμετοχή εκπροσώπων από:
Πανεπιστήμιο Αιγαίου – Τμήμα Οικονομικής και Διοίκησης Τουρισμού (Επικ. Καθηγήτρια Ιωάννα Παγώνη)
ΕΥΔ Περιφέρειας Βορείου Αιγαίου (Γεώργιος Πλακωτάρης)
Healing Lesvos – ΑΜΚΕ (Ελένη Ατσικμπάση)
Πανεπιστήμιο Αιγαίου – Καθηγητής Δρόσος Κουτσούμπας (ΤΩΘΒΕ)
Περικλής Αντωνίου, τ. Πρόεδρος Ένωσης Ξενοδόχων Λέσβου
Ιωάννης Κρεστενίτης, Ομότιμος Καθηγητής ΑΠΘ

Η εκδήλωση φιλοδοξεί να αποτελέσει γόνιμο πεδίο ανταλλαγής ιδεών και διαλόγου, με στόχο τη διαμόρφωση προτάσεων πολιτικής και πρακτικών λύσεων για έναν πιο ανθεκτικό και βιώσιμο τουρισμό.

www.climpact.gr
Αθηνά Δήμου
Υπεύθυνη δικτύωσης CLIMPACT



